

**ΣΧΟΛΗ ΑΝΘΡΩΠΙΣΤΙΚΩΝ ΚΑΙ ΚΟΙΝΩΝΙΚΩΝ ΕΠΙΣΤΗΜΩΝ**

**ΠΑΙΔΑΓΩΓΙΚΟ ΤΜΗΜΑ ΔΗΜΟΤΙΚΗΣ ΕΚΠΑΙΔΕΥΣΗΣ**

**Αργοναυτών & Φιλελλήνων, 382 21 Βόλος, τηλ.: 24210-74897, 74783, 74785**

**e-mail: g-pre@uth.gr**

**ΑΠΟΦΑΣΗ ΓΙΑ ΤΗΝ ΕΞΕΤΑΣΤΙΚΗ ΣΕΠΤΕΜΒΡΙΟΥ 2023**

Η Συνέλευση του ΠΤΔΕ, που πραγματοποιήθηκε την Τετάρτη 20.09.2023, μετά από λεπτομερή συζήτηση και λαμβάνοντας υπόψη αφενός τα προβλήματα που δημιούργησε στο συγκρότημα Παπαστράτου η πρόσφατη κακοκαιρία, αφετέρου την αναγκαιότητα υλοποίησης της εξεταστικής Σεπτεμβρίου με στόχο την ομαλή έναρξη του χειμερινού ακαδημαϊκού εξαμήνου αποφάσισε τα εξής:

α] η εξεταστική Σεπτεμβρίου θα διεξαχθεί με εξ αποστάσεως μεθόδους στο σύνολο των μαθημάτων.

Εξαίρεση αποτελεί το Σεμιναριακό Μάθημα Η/Υ για την εξέταση του οποίου χρειάζεται αίθουσα εξοπλισμένη με υπολογιστές.

β] η εξεταστική Σεπτεμβρίου θα ξεκινήσει τη Δευτέρα 25 Σεπτεμβρίου και θα ολοκληρωθεί την Πέμπτη 12 Οκτωβρίου 2023.

Λεπτομέρειες για τον ακριβή τρόπο εξέτασης και τις διαδικασίες που πρέπει να ακολουθηθούν για την ομαλή υλοποίηση της εξεταστικής διαδικασίας θα αναρτήσει ο/η κάθε διδάσκων/διδάσκουσα στην e-class του προς εξέταση μαθήματος.

Οι φοιτητές και οι φοιτήτριες που αντιμετωπίζουν προβλήματα λόγω της κακοκαιρίας και δεν μπορούν να ανταποκριθούν στις απαιτήσεις της εξ αποστάσεως εξέτασης να απευθύνονται στον / στην διδάσκοντα/διδάσκουσα του υπό εξέταση μαθήματος ούτως ώστε να βρεθεί λύση.

Σε κάθε περίπτωση όλο το ανθρώπινο δυναμικό του Τμήματος βρίσκεται στο πλευρό των φοιτητών και των φοιτητριών μας και θα καταβάλλει στο μέτρο του δυνατού κάθε προσπάθεια ώστε να ξεπεράσουμε και αυτόν τον σκόπελο με όσο το δυνατόν μικρότερο κόστος σε κάθε επίπεδο.

Θα παρακαλέσω, λοιπόν, τους φοιτητές και τις φοιτήτριές μας να κατανοήσουν τη σοβαρότητα της κατάστασης και να αντιμετωπίσουν με θετική διάθεση και διαλλακτικότητα το Πρόγραμμα των εξετάσεων που καταφέραμε να συντάξουμε υπό αντίξοες συνθήκες και χωρίς καθυστέρηση -ακριβώς μόλις μας δόθηκε η δυνατότητα από τη Διοίκηση του Πανεπιστημίου.

Θα σας δοθούν το συντομότερο και όποιες άλλες οδηγίες θα έχουμε στη διάθεσή μας για τεχνικά ζητήματα που αφορούν την εξεταστική.

Καθ. Μ.Παπαρούση

Πρόεδρος ΠΤΔΕ